ISBN: 9789949620159
Londoni Lewisham Row’ politseijaoskonna peainspektor Erika Foster kutsutakse palaval suveööl mõrvapaigale. Ohver leitakse omaenda voodist lämmatatuna. Ta käed on kinni seotud ja silmad pea ümber kinni tõmmatud kilekoti all punnis.
Paar päeva hiljem leitakse järgmine ohver – täpselt samasuguses olukorras. Juhtumeid uurima asudes avastavad Erika ja ta kolleegid, et sarimõrvar jälitab oma ohvreid pikalt, enne kui ründamiseks täpselt õige hetke valib.
Kõik ohvrid on üksikud mehed ja nende eraelust pole midagi teada. Miks varjab nende minevikku saladuseloor? Ja mis seob neid mõrvariga?
Erika annab endast kõik, et takistada Varitsejal Öös uut kuritegu korda saata, kuigi riskib seda tehes taas kord oma karjääriga. Aga mis siis, kui ohvrid pole ainsad, keda jälgitakse? Mis siis, kui kaalul on ka Erika enda elu?
„Varitseja Öös“ on teine raamat Robert Bryndza „Peainspektor Erika Fosteri krimipõnevike“ sarjast, mida on üle maailma saatnud tohutu lugejamenu.
Robert Bryndza on sündinud Inglismaal, kuid elanud ka Kanadas ja Los Angeleses. Praegu elab ta koos abikaasa ja kahe koeraga Slovakkias ning on pühendunud järgmiste Erika Fosteri lugude kirjutamisele.